Danas, mi pronalazimo
sve ove razne tehnologije,
uz pomoć kojih bismo mogli, ustvari, učiniti sebe
nadljudima nadmoćne inteligencije.
Mogućnosti su prilično vanredne.
Mogli bismo možda imati štampane noseve,
uši, pluća, bubrege.
Pravo pitanje je besmrtnost.
Umiranje, da li je to nešto što se mora?
Uveren sam da inženjeri na MIT-u
gledaju u ranija vremena u drevne primere bogova.
Čovek mora da se upita,
da li nas vanzemaljci nekako vode,
i rukovode nama
ka ovoj novoj budućnosti, i ovom novom čoveku
kakvim smo suđeni da postanemo?
Od praskozorja civilizacije,
ljudski rod je zahvaljivao za svoje početke bogovima
i drugim posetiocima sa zvezda.
Šta ako je to tačno?
Da li su vanzemaljska bića
zaista pomogla u oblikovanju naše istorije?
I ako je tako, može li se njihov konačan plan otkriti...
stvaranjem Novih ljudi?
# Drevni vanzemaljci 11x03 # Novi ljudi Datum originalnog emitovanja: 20. maj 2016.
Mauntin vju, Kalifornija.
Avgust 1962.
U NASA istraživačkom centru Ejms
novoformirani Odsek za biotehnologiju i istraživanje čoveka
započinje proučavanje mogućnosti istraživanja svemira
putem tehnološki poboljšanih ljudi,
inače poznatim kao kiborzima.
Deset meseci kasnije, oni objavljuju izveštaj
po imenu „Studija kiborga: Čovek konstruisan za kosmos.“
U njemu oni predlažu da će astronautima biti potrebni
veštački organi i farmaceutska sredstva
da bi preživeli u najoštrijim okruženjima dalekog kosmosa...
...dok budemo istraživali van našeg sunčevog sistema.
Iako je program brzo napušten
usled nedostatka odgovarajuće tehnologije,
pomogao je da se prizove nova era naučnog istraživanja usmerenog
ka poboljšanju čoveka i novoj fazi evolucije:
novočoveka.
Transhumanizam je upotreba
čovekove tehnologije,
radi poboljšanja fizičkih, psiholoških,
i najviše od svih, umnih sposobnosti.
Mi, transhumanisti, želimo da koristimo nauku i tehnologiju
da bismo sami usmerili svoju evoluciju.
Postoji već puno transhumanih
koji sebe ni ne vide kao transhumanima--
na primer, ljudi koji imaju ugrađene pejsmejkere,
sa implantom u unutrašnjem uhu, ili implantom kuka.
To su tehnologije koje već koristimo,
i to je više nego čovek sâm.
Njihova ideja da se postane tramshuman
je zapravo vrlo stara misao,
i potiče iz naše žudnje za besmrtnošću,
te je zato bilo pokušaja da se produži ljudski život.
O transhumanizmu se razmišlja već veoma dugo vremena,
kroz čitavu mitologiju.
Od Gilgamešove potrage za besmrtnošću,
do alhemije...
...do potrage za izvorom života.
I zaista, potraga za prevazilaženjem onoga što čovek jeste,
da se vidi da li može da živi večno,
to je potraga koja traje vrlo dugo.
Iako je ideja izmene
tela putem tehnologije
prisutna hiljadama godina,
transhumanisti kažu da će 21. vek
izmeniti iz korena značenje šta je čovek...
...kada počnemo da genetski stvaramo
potpuno novu generaciju ljudi.
22. april 2015.
Guangdžou, Kina.
Genetičari sa Univerziteta Sun Jat-Sen
stvaraju istoriju kao prvi tim na svetu
koji je genetski modifikovao čovekov embrion.
Pomoću CRISPR-Cas9, tehnike za izmenu gena,
naučnici su bili u mogućnosti da isprave oštećenje gena
koje uzrokuje beta-talasemija, bolest krvi,
odsecanjem i zamenom delova DNK
u oplođenom jajašcu.
Korišćenjem nove tehnologije nazvane CRISPR,
naučnici su mogli da zapravo zaseku unutar DNK
i zamene delove DNK
sa genetski izmenjenim belančevinama.
Ovo nam omogućava da doslovno izmenimo to ko smo.
Kada razmatramo promene u DNK,
one se mogu koristiti ne samo da se prevaziđu problemi,
nego i da poboljšamo svoj izgled, da možda promenimo boju ili svoju kosu,
oči, ili možda
čak i bitnije, da izmenimo svoje intelektualne
ili fizičke sposobnosti.
Da li će menjanje ljudskih embriona
uskoro dovesti do talasa
koji futuristi nazivaju „projektovane bebe“,
do dece čije će fizičke osobine
i mentalne sposobnosti
biti izabrane od strane njihovih roditelja?
Mnogi veruju da ovo ne samo da je mogućnost,
već da se i sama definicija
roditelja uskoro takođe može promeniti.
Ujedinjeno Kraljevstvo je na putu da postane prva zemlja
koja će da ozakoni stvaranje beba
od tri različita čoveka.
Velika većina u Donjem domu Skupštine
je glasala za kontroverzno
„Veštačko oplođenje od tri roditelja“.
Britanska vlada ga je zvanično proglasila zakonitim,
tako da su rođena deca
koji poseduju DNK od tri različita roditelja.
Mislim da je prilično moguće, u budućnosti,
da neće biti samo dvoje
ili troje roditelja koje će dete imati,
već da će možda biti bilo koji broj njih.
To zvuči kao naučna fantastika,
ali to je ustvari ono na čemu japanski naučnici
sada rade.
Ono što takođe sledi
je korišćenje veštačke materice.
Zapravo nošenje deteta
unutar veštačke materice.
Sada može da se zamisli, ako možemo da dođemo do te faze,
nije bitno ko... ko su roditelji.
Može nastati zajednica ljudi sa najboljim genima
koji doprinose u stvaranju tog deteta.
To je budućnost koja je zbilja pred nama.
Da li je moguće
da se ljudska bića veštački stvore,
uzimanjem i biranjem genetskih osobina
od proizvoljnog broja davalaca?
Da li osobine osobe mogu
uskoro da budu ograničene samo našom maštom?
Teoretičari o drevnim astronautima kažu „da“,
i predlažu i neverovatniju mogućnost:
da mi nismo prvi koji to rade.
Luksor u Egiptu.
Ovde u pogrebnom hramu Deir el-Bahari
nalazi se pogrebna odaja Hatšepsut,
jedine kraljice koja postala faraon.
Na zidovima oslikanim freskama ove grobnice je i scena
koja prikazuje začeće Hatšepsut
od strane božanskih bića.
Na zidovima pogrebnog hrama Kraljice Hatšepsut,
kaže se... da je... pre mnogo vremena...
...Bog Amon došao Hatšepsutinoj majci,
Ahmozi, dok je spavala,
i putem moći Boga Anuma,
i sa ank ključem u svojoj ruci,
stvorio je bebu Hatšepsut.
On koristi ank...
...tu alatku u obliku ključa,
da podari život, da stvori čoveka.
Bilo koji uređaj koji može da nečemu dâ život
izgledao bi magično...
...tako da se moramo upitati ko su bili ti bogovi
o kojima su govorili?
Ono što u ovoj priči postoji
je zapravo bezgrešno začeće
Hatšepsut, i jasno je da je ovo priča
o vanzemaljskom uplitanju u stvaranje
zvezdanog deteta, Hatšepsut.
Čini se, stoga, da se ovde radi o nekoj vrsti tehnologije
koja oblikuje DNK
koja se ispoljava u ljudskom telu ili može da promeni čovekov DNK.
Da li je Hatšepsut bila genetski izrađena
od strane bića sa drugih svetova?
I da li je moguće da ljudi upravo počinju
da otključavaju neverovatan potencijal, skriven unutar sebe samih,
od strane naših stvaralaca,
kako tvrde teoretičari o drevnim astronautima?
Možda se dodatni tragovi mogu naći unutar naših sopstvenih pokušaja,
ne u stvaranju života, nego preokretanju smrti.
Državni univerzitet, Pensilvanija.
15. oktobar 2015.
Dr. Gong Čen i tim biologa
sa Odseka prirodnih nauka
na Državnom univerzitetu Pen,
otkrivaju istraživanje o mešavini posebnih lekova
spravljenih da preobrate ćelije mozga koje nisu neuroni,
po imenu glijalne ćelije, u neurone.
Naš mozak se sastoji od 90% takozvanih glijalnih ćelija.
Ove ćelije samo
podržavaju neurone.
Ono što možemo da učinimo u ovom trenutku
je da uzmemo glijalne ćelije iz mozga
i da upotrebimo različite hemikalije, u suštini,
da promenimo način rada glijalnih ćelija.
Hemikalije će uzrokovati da one
postanu novi neuroni.
Po pitanju ovog istraživanja Gong Čen veruje da
stvari kao što su ozbiljna povreda mozga,
Parkinsonova i Alchajmerova bolest, mogu ustvari
da se uspešno preoblikuju i izleče.
Da li degenerativni poremećaji mozga,
kao što su Parkinsonova i Alchajmerova bolest,
mobu biti izlečeni jednostavno putem injekcije?
I ako je tako, da li bismo možda mogli u potpunosti da razrešimo pitanje
neuroloških bolesti?
Transhumanisti veruju da su terapeutske koristi
ovog neverovatnog otkrića
samo mali deo veće slike.
U budućnosti bismo mogli da doživimo korišćenje te tehnologije
za povećanje sopstvene inteligencije do nadčovečanskog nivoa.
Zamislimo sada, pošto se u mozgu nalazi samo deset procenata neurona,
zamislimo da možemo
da uvećamo kapacitet mozga na 35%.
To bi moglo da promeni sve.
Mislim, mogli bismo da postanemo vrsta nadmoćne inteligencije.
Da li bismo, zapravo, mogli da unapredimo čovekov koeficijent inteligencije,
možda do takvog stepena
da bi postojali ljudi sa, na primer,
IQ od 1.000?
Da li bi nas istraživanje Dr. Čena
moglo odvesti u eksponencijalni rast čovekovog intelekta?
I ako je tako, da li će današnji ljudi
izgledati kao primati ljudima sutrašnjice?
Transhumanisti tvrde da ukoliko možemo da stvorimo nove moždane ćelije,
mogli bismo potencijalno da reprodukujemo sve telesne ćelije,
što bi imalo dalekosežno dejstvo.
Besmrtnost je zaista veliko pitanje.
Umiranje, da li je to nešto što moramo?
Ćelije odumiru, ali ako bismo mogli da počnemo da ih zamenjujemo,
i ako možemo da zamenimo moždane ćelije
i održimo rad mozga,
tada to, potencijalno,
zaista produžava život, teoretski zauvek.
Neki ljudi, kao što je Rej Kurcvajl,
su rekli da ćemo do 2045. to biti u mogućnosti da izvedemo.
Rej Kurcvajl
je Guglov Direktor inženjeringa,
transhumanista, plodan autor i pronalazač.
On veruje, da će u bliskoj budućnosti,
ljudi biti u stanju da produže svoje živote neodređeno dugo.
Da bi stigao do toga, on drži
dnevnu dijetu sa preko 100
različitih pilula za poboljšanje tela i uma,
koje se nazivaju nootropici.
Suštinski, nootropici su su lekovi ove ili one vrste,
hemikalije, ako vam je to bliže, koje mogu da promene način rada
većine telesnih funkcija,
posebno rad moždanih funkcija.
Kolin, na primer,
pomaže ljudima u vezi pamćenja, i stoga ljudi koriste
ove nootropike radi poboljšanja rada svog pamćenja,
da se bolje prisećaju, da se bolje koncentrišu.
Može da se vidi kako se nootropici svuda pojavljuju,
naročito u Silikonskoj dolini.
U budućnosti će ideja
poboljšanja kognitivnih sposobnosti ljudskog bića
postati svakodnevica.
Kurcvajl i drugi predviđaju
da će nootropici postati nova industrija vredna milijarde dolara
jer se ljudi okreću dodacima da bi poboljšali svoja tela
i produžili svoje živote.
Teoretičari o drevnim astronautima veruju,
da se slično manipulaciji genima,
mogu pronaći dokazi korišćenja nootropika hiljadama godina ranije.
Protežući se do petog veka pre Hrista,
indijski ep na sanskrtu, poznat kao Mahabharata,
govori o Samudri Mantani,
nebeskoj bitci između bogova
za retku materiju koja obezbeđuje besmrtnost.
„Samudra Mantana“ znači „mešanje okeana“.
U ovom slučaju, okean je slikovito
kosmičko more mleka.
I u suštini, sâm Mlečni put.
Postojale su dve suprotstavljene sile u univerzumu.
Postojali su Asurasi...
i oni su bili suprotstavljeni
bogovima novog reda – Devama.
Bogovi su otišli kod Gospodara Višnua i Višnu je rekao
zašto ne pokušaju da sarađuju sa drugima?
U okeanskim dubinama
postoji supstanca po imenu Amrita,
nebeski nektar besmrtnosti.
Mešanje kosmičkog okena mleka,
daje nektar besmrtnosti,
i može da se deli.
Bogovi i demoni su počeli da mešaju,
Mlečni put na nebesima,
i time su stvorili eliksir,
napitak koji obezbeđuje besmrtnost.
Nastao je strašan rat,
jer su svi želeli to.
U nameri da bogovi pobede u bitci,
oni odluče da im treba amrita,
taj eliksir života.
Moramo da se zapitamo da ova priča nije možda neka vrsta
rata vanzemaljaca na nebesima,
gde se vanzemaljci bore oko nootropika.
Da li je možda priča o Samudri Mantani
drevni spis o nebeskoj bitci
oko visoko usavršenih nootropika?
Teoretičari o drevnim astronautima kažu „da“,
i ukazuju na legende o eliksirima besmrtnosti
kroz celu antiku.
Drevni su imali mnogo priča o besmrtnosti--
da se može doći do nje i dodirnuti.
Kinezi su imali breskve besmrtnosti.
Grci su imali ambroziju.
Mesopotamci su imali ideju „some“.
U biblijskoj tradiciji postoji drvo života.
Postoji nešto s čim se može nahraniti i time zadobiti besmrtnost.
Ova potraga se nastavlja
hiljadama godina,
širom sveta, od strane različitih kultura.
Ova potraga za pametnim lekovima,
koji će poboljšati naš način života i našu umnu jasnoću.
Moramo da se zapitamo,
da li je nootropski lek
neka vrsta vanzemaljskog napitka
koji je bio dobro znan u drevnim vremenima?
Da li su drevni spisi
o eliksirima besmrtnosti zaista opisi
vanzemaljskih nootropika?
Da li bi uskoro moglo biti moguće
da se otključa pun čovekov potencijal
jednostavno putem pravog napitka ili pilule,
i da time možda ispunimo sudbinu
da postanemo kao naši vanzemaljski preci?
Teoretičari o drevnim astronautima kažu „da“,
i kažu da je molekularna hemija
samo početak nadgradnje čoveka.
Nano mašine bi zapravo mogle
da izleče povrede naših tela.
Mogućnost preokretanja čovekovog starenja,
tada postaje mnogo bliže.
17. novembar 2015.
Istraživački tim
Državnog univerziteta Severne Karoline i sa Rajs Univerziteta,
objavljuju otkriće prvih nano mašina
koje su pokretane motorom i sposobne da rone.
Molekularna nano tehnologija je ideja
o izgradnji uređaja, mašina,
veličine molekula.
„Nano“ se odnosi na jedan milijarditi deo metra,
stoga to je veoma, veoma malo.
Krećemo se ka veličini atoma.
Veličine od samo 244 atoma,
ovi minijaturni roboti su projektovani
da daju specijalizovane lekove
u celom čovekovom telu, koristeći krvotok.
Naučnici su stvorili bio robote koji su prvi svoje vrste.
Ovi sitni bio hibridi i roboti su sposobni
da vezuju viskoznu materiju u čitavom telu.
Oni uzimaju ove gnjuračke nano mašine
kojima može da se upravlja putem ultraljubičastog svetla,
i koristeći to svetlo, oni mogu da kontrolišu
odakle ove nano mašine uzimaju hranljive materije
i lekove u telo.
Sve dok imamo način
da njima upravljamo spolja,
one mogu da se kreću vrlo, vrlo brzo,
da izvode zadatak-- ako posmatramo
operaciju raka,
tada bi one mogle
da tu operaciju izvedu iznutra, umesto vas.
Ovo bi moglo dovesti do krupnog napretka
u medicini, u lečenju,
kao i nano mašinama koje bi mogle da
leče povrede u našim telima,
zatvaraju rane mnogo brže,
opravljaju oštećeno tkivo, produže naš životni vek,
i da nas dovedu na doslovno novi nivo čovekove evolucije.
Transhumanisti veruju
da će naša tela uskoro biti dom
rojevima nano mašina,
koje će kako lečiti, tako i upozoravati na bolest.
Neki kažu
da ova tehnologija napreduje tako brzo
da ne samo da će
buduće generacije živeti desetinama
ili čak stotinama godina duže,
već i ljudi koji žive sada.
Mogućnost preokretanja čovekovog starenja,
umesto samo njegovog usporavanja,
nije više teško zamisliti.
Stoga, ako razumete starenje i njegove osnove
procesa koji vode tome,
bilo bi prilično moguće, i da se uspori,
i takođe bi bilo moguće preokrenuti ga.
Primer ovoga je proučavanje
koje je bilo sprovedeno na Harvardu,
preokretanjem mišićnog tkiva kod miševa.
Mi smo zapravo preokrenuli starost kod ovih miševa.
Ako možemo to da uradimo
u laboratorijskom okruženju,
samo je pitanje vremena
pre nego što postanemo sposobni da preokrenemo proces sopstvenog starenja.
Da li se može desiti da se milioni mikroskopskih robota
uskoro kreću našim krvotokom,
ojačavajući naš imuni sistem,
i čak preokrećući ceo proces starenja,
kako veruju transhumanisti?
Teoretičari o drevnim astronautima kažu
da ako se takva transformacija zaista dogodi,
to može biti znak da evoluiramo
i postajemo sličniji našim vanzemaljskim precima.
Oni ukazuju na sumerski spisak kraljeva kao na dokaz,
niz pločica od kamena
za koje se veruje da su starije od 4 hiljade godina,
na kojima su zapisi vladavina
drevnih mesopotamskih kraljeva
koji su vladali i duže od 43 hiljade godina.
Sumerski Spisak kraljeva
su bogovi predali ljudima.
Ono što je izuzetno je da su vladavine ovih kraljeva
trajale hiljadama godina.
Ovi ljudi nisu ostavili alegorijske
ili metaforičke izjave,
ovo su stvarni istorijski zapisi.
Drevni spisi,
uključujući Bibliju i sumerske spise,
govore o drevnim kraljevima
i drugim ljudima koji su bili neverovatno dugovečni.
Za Metuzalema, koji je navodno bio Nojev otac,
rečeno je da je živeo 969 godina.
Kada pogledamo u prošlost,
postoji jasni zapisi o ljudima koji su živeli
mnogo duže živote nego mi danas.
Moramo da se zapitamo da ovim bićima nije možda data
ili bar pristup nekoj vrsti nanotehnologije.
A to pothranjuje ideju i razumevanje,
naših današnjih motiva, da budemo bogoliki.
Ova važna nanotehnologija
je nešto što su vanzemaljci
i druge napredne civilizacije već posedovali.
Imalo bi smisla jedino, ako
vanzemaljci dolaze na našu planetu,
da ponesu i nanotehnologiju.
Da li bi nas naše istraživanje
nanotehnologije, nootropika i genetskog inženjeringa
moglo uzdići na nivo vanzemaljaca
koji su stigli na Zemlju hiljadama godina ranije,
kao što tvrde teoretičari o drevnim astronautima?
Možda se dodatni tragovi mogu naći
istraživanjem tehnologije koja se razvija
da unapredi ne samo našu krv,
već i naša tela.
Možemo da upotrebimo moć sopstvenih misli da upravljamo
robotima avatarima.
Inženjeri sa MIT-a gledaju u prošlost,
u drevne primere bogova.
Grad Njujork.
4. maj 2015.
Na njujorškoj TekKranč Disrapt,
godišnjoj konferenciji o novim tehnologijama,
američko preduzeće Biobots
predstavlja stoni 3D štampač za biomaterijale...
...koji koriste da odštampaju kopiju Van Gogovog uha.
Umesto plastike,
pomešano je posebno mastilo sa biomaterijalima--
kao što su kolagen i kulture ćelija--
da bi se stvorilo živo tkivo i ljudski organi.
Danas, mi smo na početku
razumevanja kako da štampamo organe putem 3D tehnologije.
Taj proces je nazvan „bioproizvodnja“.
U Biobotsu su, dakle, kreirali 3D štampač za bioproizvodnju
koji može da štampa veštačko tkivo i male organe.
U budućnosti ćemo moći da vidimo
3D štampače koji
putem bioproizvodnje stvaraju naša tela i naše organe.
Mogli bismo eventualno da imamo
štampane noseve, pluća,
uši, bubrege...
i, na neki način,
ova tehnologija je toliko ekstremna
da bi se to moglo demokratizovati.
To bi se moglo učiniti jevtino.
U rukama veštih, uvežbanih medicinskih radnika,
u budućnosti bi bilo moguće
da se putem 3D štampe izrađuju organi za ljude
od njihovog sopstvenog genetskog materijala.
Transhumanisti veruju
da bismo uskoro mogli da transcendiramo naša biološka ograničenja,
ugradnjom mašina neposredno u naša sopstvena tela.
DARPA, agencija američkog Ministarstva odbrane,
koja je zaslužna za razvoj nastupajućih tehnologija
radi vojne upotrebe...
trenutno razvija neuralne ugradnje koje će poboljšati
saznajnu brzinu i pamćenje kod vojnika.
2014,
naučnici sa seulskog Državnog univerziteta u Severnoj Koreji
su objavili istraživanje o veštačkoj „pametnoj koži“--
ultra tankom, kristalnom silicijumu, sličnom živom tkivu
osmišljenom radi prekrivanja veštačkih udova,
koji daju korisniku sve osećaje prirodnog uda.
Sada su razvili kožu
koja u sebi ima ugrađene dodirne prijemnike
sa veoma finom matricom,
koja se može postaviti oko protetskog rada.
Tako bi čovek mogao stvarno da ima
osećaj u rukama
ili bi mogao da dotakne pod,
da oseti da li je topao ili hladan, ili da primeni pritisak.
Veštački udovi u budućnosti
će izgledati kao naša koža,
kao naše šake i naše noge.
To će uticati na ceo svet.
Viđaćemo ljude
koji koriste „pametne“ proteze
koje su dodate njihovom telu,
kojima će mozak neposredno upravljati.
To zaista jeste budućnost protetike.
Mogu reći iz iskustva,
jer sam nešto takvo i ja imao--
naši implanti koji se povezuju bilo sa mozgom
bilo sa čovekovim nervnim sistemom--
i ono što sam ja imao je
100 malih elektroda...
uključenih u moj nervni sistem
da povežu moj nervni sistem sa računarom.
Pomalo je ličilo na uključivanje utikača u električnu utičnicu,
ali je utičnica bio moj nervni sistem.
Otišao sam na Univerzitet Kolumbija u Njujorku,
uključili smo moj nervni sistem na internet,
i ja sam kontrolisao robotsku šaku putem svojih moždanih signala.
Čovek može da proširi svoj nervni sistem
putem jednostavnog uključivanja.
Ako možemo da upotrebimo samo snagu svojih misli
radi upravljanja veštačkim udovima...
možda ćemo moći, jednoga dana,
koristiti moć naših misli da upravljamo robotima avatarima.
Mislim da ćemo videti tu vrstu tehnologije
za upravljanje avatarima na Mesecu;
videćemo upotrebu te vrste tehnologije u upravljanju
robotskim, čovekolikim avatarima na Marsu.
Da li bismo se jednog dana možda poduhvatili puta u kosmos,
ne našim telima,
nego putem bežično upravljanih robotskih avatara?
I da li je moguće da su vanzemaljci
upotrebljavali iste takve tehnologije
radi istraživanja Zemlje u dalekoj prošlosti?
Teoretičari o drevnim astronautima kažu „da“,
i ukazuju na tehnologije koje su trenutno u razvoju na MIT-u
koje veoma podsećaju na one u drevnim zapisima
bogova koji se spustiše sa neba.
U okviru Masačusetskog tehnološkog instituta,
na Institutu za nanotehnologije vojnika,
razvija se nova, „pametna“ koža za naše vojnike
koja će ih učiniti otpornima na balističke napade
ili hemijske napade, a takođe će se momentalno sama popravljati.
To je prosto izvanredno,
jer u drevnim tekstovima, saznajemo o bogovima
koji su nosili sličnu kožu, koja ih je izgleda činila nedodirljivima
za bilo koju vrstu čovekovog oružja.
Nisu mogli umreti.
Danas kad slušam priče
o polubožanskim bićima, kao što je Herkules,
sa svojom neprobojnom, lavljom kožom,
ili u sanskrtskoj Mahabharati,
priču o Karnu i njegovom neprobojnom oklopu,
moram da postavim pitanje
da to nisu bile pogrešno shvaćene tehnologije.
Da li je samoopravljajuća koža,
koja se razvija na MIT-u,
ista tehnologija
o kojoj su pisali naši preci
kada su opisivali nepobediva, božanska bića?
Da li smo i mi sami na pragu ovog neverovatnog biološkog
i evolutivnog skoka?
Neki veruju da naredni korak čovečanstva
nije u dodavanju mašina u svoje telo,
već pretvaranjem u mašine.
Možemo da učitamo svaku vezu
našeg mozga u računar.
Ovo je moć na koju bi se gledalo
kao božansku, u nekom prethodnom vremenu.
Ženeva, Švajcarska.
2013.
Henri Markram osniva Projekat čovekovog mozga--
desetogodišnji naučni poduhvat, koji finansira Evropska unija,
i koji uključuje stotine istraživača
iz 135 institucija u 26 država.
Cilj ovog projekta je da stvori potpun, simulirani model
čovekovog mozga unutar računara.
Mnogo ljudi je zaista ponešeno idejom o tom da:
ako bismo mogli da kartografišemo strukturu
čovekovog mozga,
svaki neuron, i svaku vezu,
tada bismo mogli da učitamo svaku vezu
koju imamo u svom mozgu,
sve te informacije, u računar.
Projekat čovekovog mozga je samo
jedan od brojnih drugih poduhvata kartografisanja mozga.
Naredni veliki, američki projekat, koji nazivamo
Moždana inicijativa.
Predsednik Barak Obama je 2013.
predstavio projekat od 4,5 milijardi dolara
po nazivom Moždana inicijativa.
Pol Alen, Majkrosoftov suosnivač,
je uložio preko 500 miliona dolara
u Alenov institut za Istraživanja mozga.
Futuristi nagađaju da ako se
ove inicijative pokažu uspešnima,
posledice bi mogle biti dalekosežne.
Zamislite da imate svaki delić
znanja koje je svaki čovek ikada prikupio.
Ako bismo to uneli u
digitalnu svest...
to bi sve otključalo.
Možemo znati stvari o svetu
i o životu
koje nijedna osoba do sada nije znala,
zato što su sve one iz spajanja
celog ljudskog znanja u jedno obuhvatno.
I to je vrsta moći koja se jednom
mogla smatrati nalik božjim u prethodnim vremenima.
Da li smo na pragu
stvaranja nadljudske inteligencije,
sposobne da nadmaši čoveka u svakom zadatku?
I ako je tako,
da li postoji rizik da nas mašine potpuno zamene?
Transhumanisti veruju
da je pred nama zapravo spajanje
čoveka i mašine.
Ako možemo da kartografiju mozga tehnološki upotrebimo,
tada bih mogao da uzmem vaš mozak
ili mozak nekog drugog
i da ga kopiram u računar.
U jedan tehnološki koji bi potencijalno mogao živeti zauvek.
Šta se dešava ako zadobijemo sposobnost
da snimimo našu svest u neku vrstu
virtuelne tehnologije na neki server na internetu?
To nije tako daleko od lepeze ostvarljivih ciljeva,
jer već viđamo neurološke implante
koji se mogu staviti u mozak, i koji se mogu upotrebiti
za upravljanje veštačkom rukom.
Šta se dešava ako ti neuralni implanti
mogu zapravo da uzmu stvarnu suštinu
naše svesti,
i razlože je u neku vrstu čistih podataka
koji mogu da žive nezavisno od biološke osnove?
Ta svest bi mogla da sebe učini daleko većom,
daleko inteligentnijom,
više nego što je čovek bio ikada do sada.
Da li su možda vanzemaljci
vodili našu evoluciju prema tehnologiji,
tako da možemo čoveka da spojimo neposredno sa mašinom,
odstranjujući naša biološka ograničenja?
I ako je tako, da li se naša budućnost u celini nalazi
u digitalnom carstvu silicijuma i programskih bitova?
Mnogi veruju da odgovor ne leži u onome što postajemo,
već u onome kuda idemo.
Neće proći dugo do trenutka da čovečanstvo stigne
do tačke gde
bi naša tehnologija i veštačka inteligencija
napustile našu planetu
i otišle u svemir, baš kao što su i vanzemaljci pre nas.
Čovek mora da se zapita: da li nas vanzemaljci
na neki način vode i manipulišu nama
u smeru ove nove budućnosti,
i ovog novog čoveka, kakav je suđen da bude stvoren?
Da li je moguće da su nas vanzemaljci vodili
ka post-biološkoj budućnosti,
da bismo im se pridružili u svemiru?
I ako je tako, da li su oni možda koristili iste ove tehnologije
da posete Zemlju u dalekoj prošlosti?
Teoretičari o drevnim astronautima kažu „da“,
i usmeravaju pogled ka pokušajima NASA-e
u rekonstruisanju čoveka
za svemir.
Njujork, 1961.
Psihofarmakolog Nejtan S. Klajne
i kibernetski matematičar Manfred Kline
zajedno su objavili istraživanje o čovekovom putovanju u svemir
pod nazivom „Lekovi, svemir i kibernetika“.
Oni su skovali termin „kiborg“--
poboljšano ljudsko biće izmenjeno na takav način
da može da preživi vanzemaljsko okruženje
bez svemirskog odela.
U svom radu oni detaljno opisuju različite načine
kojima bi se čovekovo telo trebalo izmeniti radi preživljavanja
van Zemlje, i kasnije je rad poslužio kao nadahnuće
za NASA istraživanje „Čovek konstruisan za kosmos“.
Naša tela nisu pogodna za život u svemiru.
Nakon samo nekoliko dana, dolazi do gubitka mišićne i koštane mase.
Čovek mora da se zapita da li vanzemaljci
imaju isti problem.
Mislim da su bilo koja bića koja su sposobna
da putuju svemirom i posete ovu planetu
izučila kako da sami usmeravaju svoju evoluciju,
da bi preživeli svemirska prostranstva
u izuzetno dugom vremenskom trajanju.
Takva bića bi, više nego verovatno,
bila, u najmanjem, bio-digitalna,
u smislu da su se spojili sa sopstvenim tehnologijama.
Ili bi bila potpuno digitalna bića.
Ovi bi mogli biti roboti ili kiborzi.
Da li su vanzemaljci možda koristili
istu tehnologiju kiborga koju mi upravo razvijamo?
Ako je tako, da li je naš napor ka transhumanizmu
ustvari nadahnut urođenom željom
da putujemo dalje u svemir...
i tražimo svoje tvorce?
Postoji dosledna putanja prema
spajanju čoveka i mašine
tokom cele naše istorije--
ova ideja kojom bismo sebe nekako unapredili
za boljitak čovečanstva
putem ovog spoja
tehnologije i biologije.
Ono što mislim da će se dogoditi
je da će naša biološka tela
biti moguće usavršiti,
i sve nesavršenosti ispraviti.
Naše umne sposobnosti i životni vek
značajno će biti poboljšane.
I mi sami ćemo biti spremni da idemo u svemir
i u konačnom pridružimo našim tvorcima sa zvezda.
Da li je moguće da su nas vanzemaljci ostavili
i pritom snabdeli alatkama da sami sebi stvorimo novi kalup
ka istinski transhumanoj rasi...
...takvoj bez ikakvih ograničenja,
sposobnoj da po volji putuje između zvezda?
Ili će nanomašine, veštačka inteligencija,
i digitalna revolucija učiniti ljude zastarelim?
Naši životi i sâma priroda našeg postojanja
mogu zavisiti od tog izbora,
izbora koji dolazi mnogo ranije nego što mislimo.
Prevod sa engleskog na srpski: GalQuest TITLOVE OBEZBEDILI A+E NETWORKS